OpenLLM-France/wikimedia huggingface dataset:
# Simona Muzzioli

Simona Muzzioli (Carpi, província de Mòdena, 21 d'agost de 1973) va ser una ciclista italiana. Del seu palmarès destaca el Campionat nacional en ruta de 1994.

## Palmarès

* 1993
** 1a al Gran Premi della Liberazione
* 1994
** Campiona d'Itàlia en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Sofia Bertizzolo

Sofia Bertizzolo (Bassano del Grappa, Itàlia, 21 d'agost de 1997) és una ciclista italiana de carretera. Actualment milita a l'equip UAE Team ADQ.

## Palmarès en ruta

2014
* Campionats Europeus de l'UEC Junior
* Campiona d'Itàlia de ciclisme en ruta júnior
2015
* 1a Trofeu Da Moreno - Piccolo Trofeu Alfredo Binda
2018
* Millor classificada sub-23 a l'UCI Women's WorldTour 2018
2021
* 1a a La Classique Morbihan
2022
* 1a al Trofeo Oro in Euro
2023
* Vencedora d'una etapa al Tour de Romandia

### Resultats a les Grans Voltes
#### Giro d'Itàlia

* 2016: 49a posició
* 2017: 25a posició
* 2018: 21a posició
* 2019: 54a posició
* 2020: 38a posició
* 2021: 44a posició
* 2022: 61a posició
* 2023: 57a posició

## Referències

* ↑ «Clásica Morbihan: Sofia Bertizzolo se alza con la victoria» (en castellà). esciclismo, 15-10-2021. [Consulta: 13 novembre 2022].

## Enllaços externs

* Fitxa a procyclingstats
# Gaia Realini

Gaia Realini (Pescara, Itàlia, 19 de juny de 2001) és una ciclista italiana. Actualment corre a l'equip ciclista femení del Lidl-Trek.

## Palmarès
### Carretera

* 2022
** 1a al Giro della Campania in Rosa i vencedora d'una etapa
* 2023
** 1a al Trofeu Oro in Euro
** Vencedora d'una etapa a la Volta ciclista a Espanya

### Resultats al Giro d'Itàlia

* 2021: 11a posició
* 2022: 13a posició

### Resultats a la Volta a Espanya

* 2023: 3a posició, vencedora d'una etapa i 1a al Gran Premi de la muntanya

### Ciclocròs

* 2022
** Campiona d'Itàlia de ciclocròs sub-23

## Referències

* ↑ «TREK - SEGAFREDO» (en anglès). UCI. [Consulta: 29 juny 2023].

## Enllaços externs

* Fitxa a procyclingstats.com
# Alex Molenaar

Alex Molenaar (Rotterdam, 13 de juliol de 1999) és un ciclista neerlandès, amb arrels catalanes ja que visqué la seva infantesa a Olot i que actualment corre per a l'equip Caja Rural-Seguros RGA en categoria UCI ProTeam. La seva germana Laura Molenaar també és ciclista professional.
Les seves victòries més destacades són la general de la Volta a Romania i una victòria d'etapa al Tour de Langkawi, cursa UCI World Tour.

## Palmarès

Júnior
* 2017
** 1r a la Tres dies d'Axel
Professional
* 2019
** 1r a la Volta a Romania
** Vencedor d'una etapa a la Volta al llac Qinghai
** Vencedor d'una etapa a la Volta a l'Alta Àustria
* 2022
** Vencedor d'una etapa al Tour de Langkawi
* 2024
** Vencedor d'una etapa al Gran Premi Beiras i Serra da Estrela

### Resultats a les Grans Voltes
#### Volta a Espanya

* 2020: 128a posició

## Referències

* ↑ «Alex Molenaar: de l'escola de ciclisme del CC Olot Infantil a la Vuelta a Espanya». Ràdio Olot, 17-11-2020. [Consulta: 24 gener 2025].
* ↑ «El garrotxí Alex Molenaar fitxa pel Caja Rural». Garrotxa Digital, 28-08-2024. [Consulta: 24 gener 2025].
* ↑ «FINAL (8ª ETAPA): MOLENAAR LE DA AL BURGOS LA ÚLTIMA ETAPA Y SOSA SE LLEVA LA GENERAL» (en castellà). Eurosport, 18-10-2022. [Consulta: 24 gener 2025].

## Enllaços externs

* Fitxa a procyclingstats.com
* Fitxa a firstcycling.com
# Cossus cossus

Cossus cossus és una espècie de lepidòpter ditrisi de la família dels còssids (Cossidae). És una arna que es troba a gairebé tot Europa. L'eruga es diu corc vermell del tronc, ja que menja fusta.

## Descripció

L'adult té un cos gruixut amb una envergadura de 68–96 mm. És l'espècie més grossa de la família Cossidae. Les ales són de tons marronosos o grisencs amb estries fosques imitant l'escorça d'alguns arbres. Aquest fet ajuda a la seva mimetització en els seus hàbitats natural. L'insecte adult vola entre l'abril i l'agost segons la latitud. L'imago és incapaç d'alimentar-se, per tant només pot viure uns pocs dies.

## Història natural

L'eruga o corc és xilòfaga, és a dir que menja fusta. Triga de tres a quatre anys a transformar-se en crisàlide. S'alimenta preferentment de la fusta i branques d'arbres dels següents gèneres: Alnus, Betula, Castanea, Citrus, Cydonia, Fagus, Fraxinus, Juglans, Malus, Olea, Populus, Prunus, Pyrus, Quercus, Salix, Sorbus, Ulmus i Vitis.

## Galeria

* Corc
* Erugues en un salze
* Erugues
* Exuvia
* Papallona adulta reposant
* Papallona adulta

## Vegeu també

* Zeuzera pyrina, una altra papallona amb erugues que mengen fusta

## Referències

* ↑ «Cossus cossus». Cercaterm. TERMCAT, Centre de Terminologia.
* Cossus cossus - UKmoths
* Skinner, Bernard. Colour Identification Guide to Moths of the British Isles. Viking Press, 1984, p. 3. ISBN 0-670-80354-5.
* Waring, Paul; Martin Townsend. Field Guide to the Moths of Great Britain and Ireland. British Wildlife Publishing, 2003, p. 23. ISBN 0 9531399 2 1.

## Enllaços externs

* Cossus gâte-bois
# Coccosteus

Coccosteus (gr. "llavors de l'os") es un gènere extint de peixos placoderms de l'ordre dels artrodirs. Els seus fòssils han estat trobats en tot Europa i Amèrica del Nord. La majoria d'aquests fòssils han estat trobats en sediments d'aigua dolça.

## Característiques

Els exemplars més grans van mesurar uns 40 cm, encara que la longitud mitjana va ser de 20 a 24 cm. Igual que els altres artrodirs, Coccosteus posseïen articulacions entre les plaques del cos i el crani. A més, també tenia una articulació interna entre vèrtebres del coll i la part posterior del crani, la qual cosa permetia obrir la boca en un angle més ampli i caçar preses més grosses.
# Telos (filosofia)

Un telos (en grec τέλος, "finalitat, objectiu o propòsit") és una finalitat o propòsit en un sentit força restringit emprat per filòsofs com Aristòtil. És allò en virtut del qual es fa quelcom.
És l'arrel del mot teleologia, un terme que significa l'estudi o doctrina de la finalitat o intencionalitat o l'estudi dels objectes pels seus objectius, propòsits o intencions. La teleologia és un concepte central en la biologia per a Aristòtil.
Per a Aristòtil, tot té un propòsit o finalitat última. Si es vol comprendre el que és quelcom, cal ser entès en termes d'aquesta finalitat última. El telos seria l'objectiu perseguit per totes les persones, animals o plantes. El telos d'un gla seria ser roure. Així totes les coses, incloses les fetes pels éssers humans tenen un telos.
Aristòtil pensa que el telos de l'ésser humà és trobar la felicitat i que pot atènyer-se de formes diferents, tot i que per viure feliç cal viure una vida de virtut, car si no fos així, no viuria realment una vida de felicitat, no importa el que pogués pensar. Seria com un roure malalt que no pogués créixer i donar fruits. Només es pot ser virtuós si es donen les condicions adequades. Si un gla per acomplir el seu telos ha de tenir prou llum i caure en un sòl adequat per poder fructificar, l'ésser humà només podrà acomplir el seu telos quan es trobi en una comunitat política ben construïda, amb una educació i unes lleis adequades.
En contrast amb telos, la tekne és el mètode racional implicat en la producció d'un objecte o acompanyant una meta o objectiu. Tanmateix, en principi, els dos mètodes no són mútuament excloents.

## Bibliografia

* Teleological Notions in Biology, Stanford Encyclopedia of Philosophy
* Narrative Telos: The Ordering Tendencies of Chance Arxivat 2011-07-16 a Wayback Machine. by Victoria N. Alexander, Dactyl Foundation
# Guellala

Guellala (àrab: قلالة, Gallāla) és una vila amazigòfona del sud de l'illa de Gerba (Tunísia), a la governació de Médenine, famosa pels seus tallers de ceràmica. S'hi fabriquen dos tipus de ceràmica: la zeffaya, de calibre gran i amb el tron amb molta pressió,??? i la harraska, de petit calibre i molta definició.

## Etimologia

En amazic, Guellala vol dir ‘els terrissers' o ‘els ollers'.

## Llengua

La vila és una de les quatre de l'illa on encara es parla amazic, en la seva variant nafusi jerbi, juntament amb Ajim, Sedouikech i El Mey.

## Administració

Constitueix una de les dues circumscripcions o dàïres, amb codi 52 17 12 (ISO 3166-2:TN-12) de la municipalitat o baladiyya de Djerba Ajim (52 17).
També dona a nom a un dels sectors o imades (52 58 54) de la delegació o mutamadiyya de Djerba Ajim (52 58).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 159-160. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 116-119. ISSN: 1737-7838 [Consulta: 18 agost 2021].
# Oscar Egg

Oscar Egg (Schlatt, 2 de març de 1890 - Niça, 9 de febrer de 1961) fou un ciclista suís. Abans de la Primera Guerra Mundial aconseguí tres vegades el rècord de l'hora. També va guanyar dues etapes al Tour de França i una al Giro d'Itàlia.

## El rècord de l'hora

Entre 1907 i 1914 Oscar Egg i Marcel Berthet van millorar el rècord de l'hora sis vegades entre ambdós. La marca que Egg assolí el 1914, amb 44,247 km no fou superada fins a 1933. Oscar Egg assolí els seus tres rècords al Velòdrom Buffalo de París. La pista era a l'aire lliure, amb 333 m de corda i recoberta de formigó.
La successió de les marques anà de la següent manera:
* 20 de juny de 1907. Marcel Berthet, París: 41,520 km
* 22 d'agost de 1912. Oscar Egg, París: 42,122 km
* 7 d'agost de 1913. Marcel Berthet, París: 42,741 km
* 21 d'agost de 1913. Oscar Egg, París: 43,525 km
* 20 de setembre de 1913. Marcel Berthet, París: 43,775 km
* 18 d'agost de 1914. Oscar Egg, París: 44,247 km
Sols Chris Boardman i Oscar Egg han igualat la proesa de Berthet d'aconseguir el rècord de l'hora tres vegades.

## Palmarès

Palmarès.

### Palmarès en carretera

* 1911
** Vencedor de 3 etapes al Tour dels Independents
* 1914
** Campió de Suïssa en ruta
** Vencedor de 2 etapes al Tour de França
* 1914
** 1r de la París-Tours
* 1917
** 1r de la Milà-Torí
** 1r de la Milà-Mòdena
* 1919
** Vencedor d'una etapa al Giro d'Itàlia

### Resultats al Tour de França

* 1912. Abandona (6a etapa)
* 1914. 13è de la classificació general i vencedor de dues etapes

### Resultats al Giro d'Itàlia

* 1919. Abandona. Vencedor d'una etapa

### Palmarès en pista

* 1913
** 1r al Bol d'Or de Jupille amb Charles Deruyter
* 1914
** Campió de Suïssa de velocitat
** Rècord del món del Quilòmetre llançat
* 1915
** 1r dels Sis dies de Chicago amb Francesco Verri
* 1916
** 1r dels Sis dies de Nova York amb Marcel Dupuy
* 1917
** Rècord del món de 500m
** Rècord del món de 50 km
** Rècord del món de 100 km
* 1921
** 1r dels Sis dies de Nova York amb Piet van Kempen
** 1r dels Sis dies de París amb Georges Sérès
* 1922
** 1r dels Sis dies de Gant amb Marcel Buysse
* 1923
** 1r dels Sis dies de Chicago amb Maurice Brocco
** 1r dels Sis dies de París amb Piet van Kempen
* 1924
** 1r del Bol d'Or
** 1r dels Sis dies de Chicago amb Alfred Grenda
* 1926
** Campió de Suïssa de velocitat

## Referències

* 1 2 «Why Jens Voigt and a new group of cyclists want to break the Hour record». The Guardian, 19-09-2014.
* ↑ «Fiche de Jan van Hout». [Consulta: 19 novembre 2012].
* ↑ «Oscar EGG» (en francès). [Consulta: 30 juny 2024].
* ↑ «National Championship, Road, Elite, Switzerland (Men)». Cycling Archives. [Consulta: 11 març 2015].
# Laura Grau

Laura Grau (Blanes, 1995) és una comunicadora i creadora de contingut digital catalana.
Actualment, és redactora i locutora en el programa de ràdio Que no surti d'aquí, de Catalunya Ràdio, juntament amb en Roger Carandell, la Marta Muntaner i la Juliana Canet. També és cocreadora del pòdcast Grau x Grau, amb la seva mare, Jenny.
Va ser part de Canal Malaia i una de les presentadores del programa de RAC105 Matina Codina. També ha estat col·laboradora de l'Estiu de Gràcia de Catalunya Ràdio i ha participat en diferents programes de televisió.
Tot i tenir la carrera de magisteri, es va fer coneguda pels seus vídeos a xarxes socials com Instagram o Youtube, sobretot a partir de la seva entrada a la comunitat de creadors de continguts digitals en català, Canal Malaia, l'any 2021.
També ha estat cap dins el moviment escolta, tema que tracta en alguns dels seus vídeos. En els seus vídeos sol compaginar continguts més lleugers com els programes de telerealitat o el safareig sobre personatges públics catalans amb d'altres de crítica social en qüestions de gènere o drets de la gent jove.
Va participar en el programa Obrim Fil de Televisió Espanyola per parlar sobre les protestes contra l'empresonament de Pablo Hasel, després del qual va denunciar la condescendència amb la qual havia estat tractada per part del presentador Xavier Sardà.

## Referències

* ↑ Garrigós, Jordi. «Joves i mitjans de comunicació: enemics generacionals», 22-03-2021. [Consulta: 9 gener 2022].
* ↑ «La fornada Malaia» (en catalan). [Consulta: 9 gener 2022].
* 1 2 «Laura Grau: "TV3 s'entesta a fer-nos sèries d'institut plenes de moralitat"». [Consulta: 9 gener 2022].
* ↑ Costa-Pau, Marta. «‘Influencers' amb missatges que van més enllà de la banalitat», 08-07-2021. [Consulta: 9 gener 2022].
* ↑ «VÍDEO | "Em conviden a la tele per fer 'youngwashing'" | Mèdia.cat», 16-03-2021. [Consulta: 9 gener 2022].
# Maria Teresa de Borbó-Dues Sicílies (princesa de Hohenzollern-Sigmaringen)

Maria Teresa de Borbó-Dues Sicílies, princesa de Hohenzollern-Sigmaringen (Zúric 1867 - Canes 1909). Príncesa de la Casa de les Dues Sicílies amb el tractament d'altesa reial que contragué matrimoni amb el cap de la casa principesa dels Hohenzollern-Sigmaringen.
Nada el dia 15 de gener de 1867 a la ciutat de Zúric sent filla del príncep Lluís de Borbó-Dues Sicílies i de la duquessa Matilde de Baviera. La princesa era neta per via paterna del rei Ferran II de les Dues Sicílies i de l'arxiduquessa Maria Teresa d'Àustria mentre que per via materna ho era del duc Maximilià de Baviera i de la princesa Lluïsa de Baviera. Maria Teresa era neboda de la mítica emperadriu Sissi.
El dia 27 de juny de 1889 es casà al Castell de Sigmaringen amb el príncep Jordi de Hohenzollern-Sigmaringen, fill del príncep Leopold de Hohenzollern-Sigmarigen i de la infanta Antònia de Portugal. La parella que s'establí a Sigmaringen tingueren tres fills:
Maria Teresa havia nascut a l'exili que patia la Casa de les Dues Sicílies des de l'ocupació per part de les tropes italianes del regne napolità. Es dona la circumstància que era neboda tant de l'últim rei napolità, Francesc II de les Dues Sicílies, com de la seva muller, la duquessa Maria Sofia de Baviera, ja que dues germanes dels esmentats es casaren també entre ells.
Maria Teresa morí a Canes el dia 1 de març de l'any 1909, a l'edat de 42 anys, mentre que el seu marit li sobrevisqué 18 anys. .
# Haitian Corner

Haitian Corner és una pel·lícula franco-haitiana escrita i dirigida per Raoul Peck, estrenada el 1987. Es tracta del primer llargmetratge dirigit per un haitià en crioll haitià.

## Argument

Joseph Bossuet és un poeta haitià que ha estat tancat a la presó de Fort Dimanche per oposar-se a la dictadura de François Duvalier. Després de patir tortures físiques i psicològiques durant els seus set anys de condemna, és alliberat. Aleshores s'exilia a Nova York amb els seus pares i un germà. Hi treballa en una fàbrica. Un dia, quan va a veure la seva cosina, de la que havia estat enamorat, creu veure un dels seus torturadors i comença a obsessionar-se amb la idea de venjar-se, cosa el farà enfrontar-se amb els seus fantasmes del passat i fins i tot a la seva pròpia família.

## Repartiment

* Patrick Rameau : Joseph
* Aïlo Auguste-Judith : Sarah
* Jean-Claude Eugene : Jean
* Georges Wilson : Hegel
* Emile St. Lot : Theodor
* Jean-Claude Michel : Jolicoeur
* Toto Bissainthe : mère
* Hegel Gouthier : Wilson

## Crítiques

| « | La força d'Haitian Corner s'imposa. Raoul Peck va ser prou intel·ligent com per no exagerar mentre filmava Nova York. En una ciutat que ho demana. Vine a veure'm! diu la ciutat. No, respon en Peck, enfrontem les nostres històries comunes" | » |
| — Le Monde. |||

## Participació a festivals

* Festival dels Tres Continents 1987 : selecció en competició
* 38è Festival Internacional de Cinema de Berlín : sélection en section Forum
* Festival Internacional de Cinema de Sant Sebastià 1988: Secció Zabaltegi Nous realitzadors.

## Notes i referències

* ↑ Wounds Seen and Unseen: The Workings of Trauma in Raoul Peck's "Haitian Corner" and Edwidge Danticat's "The Dew Breaker" de Toni Pressley-Sanon. A: Journal of Haitian Studies, Vol. 22, No. 1 (Spring 2016), pp. 19-45 (27 pages) Published By: University of California, Santa Barbara
* ↑ Haiti, l'exil et la mémoire Comment vivre avec le souvenir de la torture ? C'est la question posée par " Haitian Corner ", de Raoul Peck, Le Monde, 11 de març de 1990
* ↑ Haitian Corner a mksfilms.com
* ↑ Haitian Corner al web del Festival

## Enllaços externs

* Haitian Corner a YouTube
# Hakuna matata

Hakuna-matata (pronunciat en suahili segons l'AFI: hɑˈkunɑ mɑˈtɑtɑ) és una frase en suahili de l'Àfrica oriental, que significa "no hi ha cap problema" o "no et preocupis" o "pren-t'ho amb calma". (literalment hakuna: "no hi ha"; matata: "preocupacions"). La pel·lícula d'animació de Walt Disney Animation Studios de 1994, El rei lleó, va fer ressaltar la frase en una de les seves cançons més populars, en què es tradueix com "no et preocupis".

## La cançó d'El Rei Lleó

El 1994, La pel·lícula d'animació de Walt Disney Animation Studios de 1994, El rei lleó, va aportar a la frase reconeixement internacional, que la va destacar a la trama i li va dedicar una cançó. Un suricata i un facoquer, Timó i Pumba, li ensenyaren a Simba, el lleó protagonista del film, que havia d’oblidar el seu passat problemàtic i viure el present. La cançó va ser escrita per Elton John (la música) i Tim Rice (la lletra), que van trobar el terme en un llibre de frases en suahili. Va ser nominada als Premis Òscar a la millor cançó original als Premis de l'Acadèmia de 1995 i més tard va ser classificada com a la 99a millor cançó de la història del cinema per l'American Film Institute en una llista que n'hi apareixen un centenar.

## Controvèrsia

El 2003, a Disney se li va concedir una marca comercial que protegia la frase perquè no s'utilitzés en roba i calçat. Abans del llançament de la nova adaptació del Rei Lleó el 2019, la marca va causar controvèrsia a l'Àfrica Oriental. Més de 280.000 persones van signar una petició a Change.org per demanar a Disney que abandonés la marca comercial.

## Referències

* ↑ «Significado de Hakuna matata - Qué es, Definición y Concepto», 13-12-2018. [Consulta: 23 abril 2021].
* ↑ Interview with Tim Rice, BBC News, 13 September 2011, BBC One
* ↑ «AFI's 100 Years...100 Songs». Arxivat de l'original el 2006-08-14. [Consulta: 15 agost 2006].
* ↑ «HAKUNA MATATA Trademark of Walt Disney Company, The - Registration Number 2700605 - Serial Number 74558335 :: Justia Trademarks». trademarks.justia.com. [Consulta: 19 desembre 2018].
* ↑ «Disney accused of colonialism over 'hakuna matata' trademark» (en anglès), 19-12-2018. [Consulta: 23 abril 2021].
# Fuma Kikuchi

Fuma Kikuchi (菊池風磨 Kikuchi Fūma, Tòquio, 7 de març de 1995) és un cantant, actor i locutor de ràdio japonès, membre de l'agència Johnny & Associates i del grup Sexy Zone.

## Biografia

Va entrar a l'agència Johnny's el mes d'abril de 2008. Durant el seu període de Johnny's Jr. va formar part del grup B.I.Shadow, el qual conjuntament amb Yuma Nakayama formarien Nakayama Yuma w/B.I.Shadow, un nou grup que llançaria un single conjunt amb NYC boys, format per Ryosuke Yamada, Yuri Chinen, membres de Hey! Say! JUMP, i el mateix Nakayama. El grup sencer va exercir com a suport especial en la Copa Mundial de Voleibol Femení de 2009.
El 29 d'octubre de 2011 s'anunciava el seu debut definitivament amb el grup Sexy Zone, realitzat de forma oficial el 16 de novembre del mateix any amb el llançament del primer single del grup.
L'octubre de 2012 s'examinà i feu l'entrevista per entrar a la Universitat de Keiō. El febrer es va anunciar el seu accés a la Facultat de Ciències Polítiques del Campus de Kanagawa Shounan. Kikuchi expressà el seu desig d'estudiar gran varietat d'aspectes polítics, socials i psicològics i que compaginaria, així, els seus estudis amb l'activitat en el món de l'espectacle.

## Discografia

* Koishite Akuma/NYC (Nakayama Yuma w/ B. I Shadow, NYC boys) (single)

## Filmografia

* [2014] Gekijoban Kamen Teacher (劇場版 仮面ティーチャー) com Kinzo Takehara.

## Sèries de TV

* [2008] Scrap Teacher ~Kyoshi Saisei~ (スクラップ･ティーチャー ~教師再生~)com Fuma Kusamoto.
* [2012] Mirai Nikki -Another : World- (未来日記-Another : World-) com Oji Takasaka.
* [2013] Kamen Teacher (仮面ティーチャー) com Kinzo Takehara.

## Referències

* ↑ Johnny's net. «Sexy Zone - Media» (en japonès). Arxivat de l'original el 27 de novembre 2012. [Consulta: 17 juny 2013].
* ↑ Johnny's net. «Sexy Zone - Profile» (en japonès). [Consulta: 17 juny 2013].
* 1 2 Nikkan Sports «セクシーさ売りにジャニーズに新ユニット» (en japonès). , 30-09-2011 [Consulta: 17 juny 2013].
* ↑ Johnny's net. «Sexy Zone - Biography [2000-2009]» (en japonès). Arxivat de l'original el 30 de juny 2013. [Consulta: 17 juny 2013].
* ↑ Nikkan Sports «ＮＹＣ　ｂｏｙｓが女子バレー応援» (en japonès). , 21-07-2009 [Consulta: 17 juny 2013].
* ↑ Johnny's net. «Sexy Zone» (en japonès). Arxivat de l'original el 30 de juny 2013. [Consulta: 31 maig 2013].
* ↑ Redacció «セクゾン菊池慶大合格！ジャニー氏推薦文» (en japonès). Nikkan Sports [Consulta: 17 juny 2013].
* ↑ Johnny's net. «悪魔な恋 [中山優馬 w/ B.I.Shadow / NYC [NYC boys]]» (en japonès). Arxivat de l'original el 22 de maig 2013. [Consulta: 17 juny 2013].
* ↑ «劇場版 仮面ティーチャー (公式サイト)». Arxivat de l'original el 18 de maig 2014. [Consulta: 21 abril 2014].
* ↑ NTV. «Cast» (en japonès). Arxivat de l'original el 10 d’agost 2013. [Consulta: 31 maig 2013].
* ↑ Fuji TV. «Cast & Staff» (en japonès). Arxivat de l'original el 19 d’abril 2012. [Consulta: 17 juny 2013].
* ↑ NTV. «仮面ティーチャー» (en japonès). [Consulta: 17 juny 2013].
# Albert Büchi

Albert Buchi (Winterthur, 27 de juny de 1907 - Winterthur, agost de 1988) va ser un ciclista suís, professional entre 1931 i 1937. Era germà del també ciclista Alfred Buchi. El seu èxit més important fou la medalla de bronze al Campionat del Món de ciclisme de 1931 i el Campionat de Suïssa en ruta del mateix any.

## Palmarès

* 1930
** Campió de Suïssa de ciclisme, amateur
* 1931
** Campió de Suïssa en ruta
** 1r al Gran Premi de l'Écho d'Alger
** 3r al Campionat del Món de ciclisme
* 1932
** 1r a la Sion-Lausana-Sion
** 1r de la Volta al Cantó de Ginebra
* 1933
** 1r al Tour del llac Léman
** Vencedor d'una etapa a la Volta a la Savoia
* 1934
** 1r del Circuit de Basel
* 1935
** Vencedor d'una etapa de la Volta a Suïssa

### Resultats al Tour de França

* 1931. 9è de la classificació general
* 1932. 11è de la classificació general
* 1933. 13è de la classificació general
* 1934. 17è de la classificació general

## Referències

* ↑ «BÜCHI Albert». [Consulta: 7 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Albert BUCHI» (en italià). [Consulta: 7 novembre 2022].

## Enllaços externs

* Fitxa d'Albert Büchi a sitiodeciclismo.net